**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2019-2020 уку елы) 11 нче сыйныф**

**Үткәрү вакыты- 120 минут**

**Максималь балл – 40**

1. **Теоретик сораулык. Сорау һәм биремнәргә бер сүз яки сүзтезмә белән генә җавап языгыз. (10 балл)**

1. Кискен конфликтка корылган, көчле рухлы геройларга ия булган драматик жанр.

2. Суфичылык идеяләрен үзәккә алган әдәбият. Исемен язып куегыз.

3. Вакыйгаларны, геройларны, аларның яшәү рәвешен чынбарлыктагыча сурәтли торган иҗат юнәлеше.

4. Әдәбиятта тормышны хыял яктылыгында сурәтләргә омтылган иҗат юнәлеше.

5. Иҗтимагый-сәяси мәсьәләләргә зур урын биргән, төп герой итеп эшче, активист, яңа тормышка хезмәт итүче геройны сурәтләгән иҗат агымы.

6. Бөек Ватан сугышы башланганчы иҗат ителгән трагедия. Әсәрнең исемен язып куегыз.

7. Сугыш чоры татар поэзиясендә поэма жанрында актив язган татар шагыйре.

8. Гаяз Исхакый тарафыннан иҗат ителгән “Көз” әсәренең жанрын язып куегыз.

9. М.Җәлилнең тоткынлыкта язылган шигырьләре нинди гомуми исем белән атап йөртелә?

10. Шәхес культы фаҗигаләрен кичергән шагыйрь, “Киек казлар” шигыренең авторы.

1. **Әдәби әсәргә кагылышлы биремнәр. (20 балл)**

1. Ф.Кәримнең сугыш чорында язылган шигырьләрендә лирик геройга нинди сыйфатлар хас?(10 балл)

2. Ф.Кәримнең бу чорда язылган шигырьләрендә нинди фикерләр җиткерелә? (10 балл)

1. **Иҗади эш. (10 балл)**

Төлке, аю һәм юл образларын кулланып, кечкенә генә бер мәсәл языгыз. (10 балл)